﻿Lector dr .Iulian Băicuș, Briser le toit de la maison. Brancusi și arhetipurile Departamentul de Științe Literare, Facultatea de Litere, Universitatea din București. În această culegere de eseuri, Briser le toit de la maison, A sparge acoperișul cu capul, publicată cu un an înainte de tragica dispariție fizică a lui Mircea Eliade și purtînd o prefață semnată de marele traducător Alain Paruit, în preambulul cărții se precizează că mai multe eseuri au fost scrise direct în limba engleză și retraduse în limba franceză, unul în limba română iar restul au fost redactate în limba franceză, iar aceste eseuri sunt exemple de arhetipologie literară, care continuă preocupările din Insula lui Euthanasius, bunăoară. Primul eseu, intitulat Brancusi et les mythologies din antologia Briser le toit de la maison conține o superbă analiză pornind de la cartea Ionel Jianu, cel care a realizat primul album monografic al operei lui Brîncuși în Franța, el a identificat 240 de sculpturi, de altfel acest eseu al lui Mircea Eliade avea să apară și într-o culegere tipărită de Jianu la Paris și intitulat Temogniages sur Brancusi, alături de alte eseuri semnate de Petru Comarnescu și de Ionale Jianu, de altfel criticii de artă cred că acest album avea să impună numele lui Brancusi pretutindeni în lume, el a circulat în peste 88 de țări. Mircea Eliade își va începe eseul citînd un episod extras de un celebru indianist Heinrich Zimmer, autorul unui eseu celebru, intitulat Regele și cadavru, din care Vlad Zografi a construit într-o manieră postmodernă un superb text al unei piese de teatru, în el era vorba despre rabinul Eisik din Cracovia, cel care a avut un vis în care Dumnezeu i-a ordonat să meargă la Praga să caute un anume pod, zis și făcut, s-a dus acolo și a găsit podul dar acesta era păzit de un ofițer de armată, el i-a relatat visul iar ofițerul i-a răspuns că la rîndul său avusese un alt vis în care i se comunicase că în casa unui rabin, Eisik din Cracovia, se găsea o comoară, rabinul s-a întors fericit acasă a scotocit în acel loc, ca să găsească în sfîrșit comoara și să trăiască fericit pînă la adînci bătrînețe. Comentariul lui Zimmer este și el pe măsura povestioarei extrasă de el din Povestirile hasidice ale lui Martin Buber și anume că adevăratele comori nu trebuie căutate în țări îndepărtate ci sunt întodeauna la îndemîna noastră, se găsesc în părțile cele mai intime ale caselor noastre, fac parte din eul nostru. Doar centrul labirintului este cel care dă viață și căldură întregii noastre existențe este cel care ne comandă viețile, sufletul sufletului nostru, doar dacă credem în existența sa. Dar doar dacă vom călători într-o țară îndepărartată, să nu uităm că pentru Mircea Eliade această țară mirifică a rămas India, pentru a putea înțelege semnificația acestei voci interioare care ni se poate atunci revela. In plus se adaugă faptul că pentru cel ce ne va revela sensul acestui misterios voiaj interior care ne va ghida în cercetările noastre trebuie să fie el însuși un străin, de o altă credință sau o altă rasă. Lăsînd la o parte comentariul lui Henrich Zimmer Mircea Eliade revine la tema eseului și anume la sculptura lui Gheorghe Brîncuși, și contrazice opinia unui critic de artă franceză care neagă importanța influenței artei populare asupra operei lui Brancusi, cum îi spun francezii, Mircea Eliade considerînd că sculpturile sale sunt generate de contactul cu mitologia populară românească, de altfel Pasărea măiastră este o d enumire care provine dintr-un basm românesc, este vorba de un basm scris de Petre Ispirescu, unii văd în ea un echivalent al celebrei Păsări Phoenix. Pentru Brancusi întîlnirea cu avangarda franceză și cu arta primitivă africană ar fi declanșat un întreg proces de anamneză, care printr-o mișcare de interiorizare, s-a întors la lumea copilăriei și a imaginarului acesteia, conform teoriei lui Jung. Cu toate astea Brancusi nu a copiat folclorul ci s-a întors la rădăcinie arhaice ale artei la arhetipurile acesteia și a redefinit arta sculpturii și i-a dat o formă clasică. Geniul lui Brancusi consta în capacitatea lui de a vedea sursa formelor, el nu a reprodus universul plastic al artei populare române sau africane ci a recreat-o pornind de la mentalitate omului primitiv sau arhaic, el a reușit să vadă lumea prin ochii unor creatori din Paleolitic sau Neolitic. Atitudinea lui Brancusi față de materialele din care sunt făcute operele ne demonstrează modul în care vedea lumea un om preistoric. El își polisa pietrele, iar această intimitate prelungită cu piatra ne duce cu gîndul la reveriile materiei analizate magistral de Gaston Bachelard. E o plonjare într-o lume a profunzimii în care piatra sau materia prin excelență se revelează misterioasă pentru a încorpora Sacralitatea, forța sau șansa. Decoperind materia, în această laudă adusă lucrurilor, Brancusi a putut găsi sau ghici emoțiile sau inspirațiile unui artist arhaic. Tehnica aceasta de plonjare în profunzime face parte din Zeitgeistul secolului XX. Freud a utilizat-o pentru a studia profunzimile Inconștientului, Jung a coborît și mai mult în profunzimile Inconștientului colectiv, iar speologul român Emil Racoviță, creatorul bio-speologiei, a identificat fosile vii în fauna peșterilor pe care le studia, iar Levy Bruhl a izolat în mentalitatea primitivă o fază primitivă sau arhaică a gîndirii umane. Toate aceste cercetări au o trăsătură comună, implică ceea ce cercetării mitologiei numesc descensus ad inferos, și caracterizează sistemele de gîndire înainte ca acestea să devină clasice. Este binecunoscut faptul că Brancusi revenea obsesiv la aceleași teme. El a lucrat 19 ani la Coloana infinitului și alți 28 la ciclul Păsărilor, iar Ionel Jianu a identificat vreo 5 versiuni ale Coloanei infinitului înlănțuite. Pentru Pasăre Brancusi a realizat nu mai puțin de 29 de versiuni din materiale diferite, de la bronz lustruit, la marmură de mai multe culori sau la ipsos. Reluări ale unei teme se găsesc la mulți mari artiști dar o căutare atît de obsesivă este specifică artei populare sau etnografice unde modelele sunt imitate din rațiuni sacre, care nu au nimic cu lipsa de imaginație a rtistului. În Coloana infinitului, crede același arhetipolog de serviciu Mircea Eliade, sculptorul a regăsit un motiv popular semnificativ, Columna cerului, care are sensul de axis mundi, iar coloana Irminsul a Germanilo antici, stîlpii cosmici ai populațiilor mord asiatice, muntele central, arborele cosmic. Simbolismul lui axis mundi este complex, axa susține Cerul și face comunicarea între Cer și Pămînt. Lîngă un astfel de axis mundi, în tentativa sa de a găsi centru lumii, omul poate comunica cu puterile celeste. Tipul acesta de gîndire are o legătură posibilă cu culturile megalitice de tip Stonehenge. În cultura populară românească Columna Cerului reprezintă o credință precreștină, păgînă, și se regăsește în unele colinde populare de Crăciun. Nu este niciun duibiu asupra faptului că Brancusi a auzit discutîndu-se despre Columna cerului în satul său natal, unde a făcut ucenicia în modelajul cu ipsos. Imaginea l-a obsedat cu siguranță căci ea se înscrie într-o serie de imagini care exprimau ascensiunea, zborul sau transcendența. El nu a folosit forma clasică a funiei care se găsește scuptată pe coloanele de lemn ale caselor sau porților din Tîrgu Jiu ci o structură romboidală recurentă, pentru a surprinde forma arborelui celest. Ionel Jianu amintește această filiație și spune că s-ar datora unei preluări a unei forme arhetipale românești, dar aceasta evocă tot cîmpul simbolic al lui axis mundi. Nu ascensiunea către cer îl preocupa pe Brancusi ci zborul spre un spațiu infinit., căci Coloana sa se numește fără sfîrșit. Ea nu poate fi niciodată terminată pentru că se lansează către un spațiu fără limite, pentru că exprimă experiența extatică a libertății absolute. În acest spațiu își creează și păsările sale. Din simbolismul antic al Columnei Cerului Brancusi nu a reținut decît elementul central, ascensiunea ca transcendență a condiției umane. Inaugurat în 1912 odată cu prima versiune a Păsării măiestre, ciclul Păsărilor este și mai revelator. Pasărea măiastră este unul din ajutoarele lui Făt Frumos din basmele românești, vezi terminologia din Morfologia basmelor a lui Vladimir Propp, în alt basm ea fură cele trei mere de aur pe care un pom miraculos le produce în fiecare an, și doar un fiu de împărat reușește să o captureze, iar în unele variante atunci cînd este prinsă ea devine o zînă. Prin asta Brancusi a vrut să pună în evidență un fapt important, și anume feminitatea Păsării Măiestre. Cu toate acestea destul de repede interesul său s-a mutat pe misterul zborului. Brancusi i-ar fi declarat lui Ionel Jianu că a vrut ca Măiastra să exprime fruntea fără a exprima mîndria, orgoliul sau sfidarea. A fost problema cea mai dificilă pentru că sculptorul a făcut un efort pentru a reda această mișcare integrată în avîntul zborului. Măiastra care în basme este aproape invulnerabilă și nu poate fi capturată sau rănită decîte de un fecior de împărat va deveni O pasăre în spațiu sau în vid, astfel zborul magic este exprimat sub forma pietrei. Ionel Jianu spune că Brancusi a reușit astfel, trecînd de la Pasărea în spațiu sau prima versiune din Măiastra care datau din 1919 la ultima versiune cea din 1940 “să transforme materialul amorf într-o elipsă cu suprafețe translucide, de o puritate eblouisantă, care iradiază lumina și exprimă, prin elanul ei irezistibil, esența zborului”. Brancusi spusese că întreaga lui viață nu a făcut decît să caute esența zborului și că această căutare i-a dăruit o mare bucurie. Nu este foarte greu de ajuns la o interpretare și anume că pentru sculptor zborul exprimă ascensiunea, trancendența sau depășirea condiției umane. Zborul proclamă faptul că gravitația a fost abolită și că afost efectuată o mutație ontologică în ființa umană însăși. Miturile, basmele și legendele în care eroii sau magicienii circulă liber între cer și pămînt sunt numeroase. Toate imaginile extazului, de care avea să se ocupe ulterior Ioan Petru Culianu, discipolul lui Mircea Eliade într-o ală carte, Experiențe ale extazului, sunt solidare cu imaginile păsării, aripii sau zborului. Simbolismul acesta al zborului traduce o ruptură efectuată în experiența vieții cotidiene. Iar dubla intenționalitate a acestei rupturi este mai multe decît evidentă, zborul exprimă simultan trancendența și libertatea. Este extraordinar faptul că Brancusi a fost obsedat toată viața de esența zborului, dar este extraordinar faptul că a reușit acest lucru utilizînd un arhetip al gravitației, de la pesanteur, a materiei prin excelență, exprimată de piatră. Și aș adăuga nu a fost singur, marele poet George Bacovia și-a imaginat în poezia sa, Plumb, un zbor invers, al unui înger cu aripi de plumb. Mircea Eliade își încheie acest minunat eseu despre Gheorghe Brîncuși cu o observație care nu poate fi contrazisă, este de fapt vorba de acel principiu al coincidentia oppositorum, specific Sacrului, prin care în același obiect coincid materia și zborul, sau gravitația și negarea ei, ascensiunea. În cel de-al doilea eseu, intitulat Permanența sacrului în arta contemporană, eseistul pornește de la teza lui Nietzsche privind moartea lui Dumnezeu, evident el nu are cum să o aprobe, Mircea Eliade nu consideră aidoma lui Sigmund Freud în Totem și tabu, fenomenul religios drept o formă de nevroză, ci îl citează din nou pe Martin Buber și se întreabă dacă aceasta nu-i mai curînd o eclipsă a lui Dumnezeu, o formă a lui Deus Absconditus, care îl hantează atît de mult pe eul liric din Psalmii lui Tudor Arghezi, cel care se tot plînge că Dumnezeu nu i-a mai trimis un pui de înger, un mesager exact cum sunt cei din romanul lui Franz Kafka, Castelul, evident acesta este o superbă parabolă teologică, o susțin foarte mulți kafkologi, construită după chipul și asemănărea Vechiului Testament. Martin Buber crede că Dumnezeu refuză să se mai arate, să se mai reveleze, nu mai răspunde la rugăciunile și invocațiile oamenilor, nu i se mai arată lui Moise pe munte sub forma indirectă a Rugului Aprins. Alți teologi dimpotrivă acceptă teoria lui Nietzsche și încearcă să construiască teorii în jurul ei, teza mi se pare falsă, deși pe baza ei se construiește postmodernismul, un curent de idei eminamente laic. O asemenea teologie nu îl intresează însă pe Mircea Eliade. Există, crede Mircea Eliade, o anumită simetrie între perspectivele filosofilor și cea a artistului modern, și pentru unii și pentru ceilalți moarte lui Dumnezeu semnifică înainte de toate imposibilitatea de a exprima o exeperiență religioasă în limbajul religios tradițional, în cel medieval sau în cel al Contra Reformei. Din mai multe puncte de vedere moartea lui Dumnezeu înseamnă mai mult distrugerea unui idol. A admite moartea lui Dumnezeu înseamnă a recunoaște că se înșeaală și că adoră un zeu oarecare, și nu Dumnezeu creștin viu al iudeo-creștinătății. Asta nu înseamnă că Sacrul a dispărut complet din lumea contemporană ci că adevenit irecognoscibil, vezi teoria lui Mircea Eliade privind camuflarea Sacrului în Profan din eseul său, Le Sacree et le Prophan. Sacrul nu mai esste evident, cum era în arta Evului Mediu, nu-l mai recunoaștem imediat și repede pentru că nu este exprimat de limbajele religioae convenționale. Cu siguranță nu este un camuflaj conștient sau voluntar, artiștii nu sunt niște credincioși care jenați de arhaismul sau insuficiența credinței lor nu au curajul de a recunoaște și de a camufla credințele lor religioase în creații care par la prima vedere profane. Dacă un artist se declară creștin el nu-și mai disimulează credința, ci o proclamă în operaa sa, cum este cazul lui Rouault. Nu este dificil de identificat religiositatea biblică și o nostalgie mesianică în opera lui Chagall, chiar din prima sa perioadă, cînd își popula universul cu capete tăiate și corpuri care zburau invers. Banalul măgar, animal mesianic prin execelență, prezent mai ales în Noul Testament, ochiul lui dumnezeu și îngerii sunt prezzenți pentru a ne reaminti că universul imaagistic al lui Chagall nu are nimic în comun cu lumea de azi, ci este lumea sacră și fantastică care nise dezvăluie în copilărie. Cu toate acestea majoritatea artiștilor contemporani nu prea dau semne că ar avea o credință, ei nu sunt religioși. Cu toatea acestea Sacrul chiar dacă nu este ușor de recunoscut este prezent în operele lor. În privința omului occidetal acesta se declară a-religios complet rupt de Sacru. La nivelul conștiinței diurne, are dreptate, prin visele treze, prin anumite comportamente, cum ar fi dragostea de natură, prin distracții, lectură, mersul la spectacole, prin nostalgii și pulsiuni. În termeni iudeo creștini am putea vorbi despre o a doua cădere. În aceeași tradiție după prima cădere omul a pierdut posibilitatea de a-l întîlni sau înțelege pe Dumnezeu, dar a păstrat abilitatea de a-i regăsi urmele în natură și în propria sa conștiință. După cea de-a doua cădere, corespunzătoare morții lui Dumnezeu anunțată de Nietzsche, omul modern a pierdut posibilitatea de a trăi sacrul la nivelul conștiinței, dar cum explica Jung, este ghidat de Inconștient. Și cum psihologii cred că acesta are o structură religioasă, nu este de mirare că este alcătuit de figuri încărcate de sacralitate. De fapt artiștii pot penetra în profunzimile lumii propriului suflet, psyche. De la cubism la tachism, asistăm la un efort disperat al artistului de a se despărți de suprafețe astfel lucrurile pentetrează în materie pentru a-i devoala structurile intime. Prin abolirea formelor și volumetriei, a descinde la interior substanței și a devoala modalitățile secrete sau larvare acestea sunt pentru artiști aventuri provocate de dorința de a cuprinde sensul profund al experienței plastice. Atitudinea lui Brancusi față de piatră este comprabilă cu atitudinea omului sălbatic din neolitic pentru care pietrele constituia veritabile hierofanii. Cele două tendințe ale artei contemporane, anume distrugerea formelor tradiționale și fascinația pentru informal, față de modele elementare ale materiei, sunt de fapt și ele susceptibile unei interpretări religioase. Hierofanizarea materiei, adică descoperirea sacrului manifestat prin intermediul substanței caracterizează ceea ce Mircea Eliade denumea religiozitatea cosmică, tipul de experiență religioasă care a dominat lumea pînă la iudaism, și care este viu în anumite societății asiatice. Acest tip de religiozitate a fost uitat în Occident din cauza triumfului creștinismului. Vidată de toate valorile și semnificațiile religioase Natura a devenit obiect prin execelență al investigației științifice. Din acest punct de vedere știința occidentală este urmașa acestei moșteniri directe iudeo-creștină. Oamenii de știință contemporani au convins lumea occidentală că o piatră nu este o simplă piatră și că planetele și stelele nu sunt decît simple obiecte cosmice, nu sunt nici zei, nici îngeri, nici demoni. Prin acest proces lung de desacralizare occidentalul a văzut o simplă piatră în locul unde strămoșul său antic vedea o hierofanie. Artistul contemporan pare să depășească această perspectivă obiectivantă, Brancusi dar și colegii săi din Neolitic nu putea fi convins că o piatră este inertă, lipsită de viață, el simțea în fiecare piatră o prezență, o forță, o intenție pe care nu o putea denumi altfel decît sacră. Dar cel mai semnificativ este fascinația pe care o exercitau infrastructurile materiei și modurile embrionare ale vieții. Asftel spus de vreo trei generații încoace asistăm la o serie de distrugeri ale lumilor, adică al universuriloe artistice tradiționale, care au un singur scop, cel de a recrea sau regăsi un alt univers, nou și pur și nu corupt de timp sau de istorie. Mircea Eliade a analizat semnificația secretă a acestei voințe de a demola lumile formale, vide și banalizate de uzura timpului, și de a le reduce la materia primă celebra massa confusa din alchimie originară. Fascinația aceasta pentru modurile elementare ale materiei trădează dorința de a se elibera de povara formelor moarte, și de nostalgia de a plonja într-o lume aurorală. Dar întotdeauna putem citi în filigran în această vastă demolare a spațiului speranța de a crea un nou Univers, mai viabil decît cel adevărat, mai adecvat la situația actuală a omului. Ori una din trăsăturile religiilor asiatice este de a distruge periodic lumea. Opera lui Brîncuși este polifațetată, englezii spun că The Beauty is in the Eye of the Beholder, Frumusețea esteîn ochiul celui care privește, ea este exact ce vedem noi în ea, și avangardistă, și surrealistă, și țărănească, și arhetipală, și străveche, și mongoloidă, și africană, și modern, și clasică și frumoasă și urîtă. 